Un robo-chelner te servește cu bere rece în Spania. Părerea clienților.
Un robot te serveşte cu bere rece într-un bar
din Spania. Unii clienţi se plâng de lipsa contactului uman. Spania ocupă locul al şaptelea în lume în topul
consumatorilor de bere.
Poate și tu ești printre cei care
vor să iasă la terasă, dar le e frică să nu se infecteze cu coronavirus. Pentru
cei ca tine, un bar din Spania îl pune la dispoziție pe chelnerul de la Gitana Loca din Sevilia, care este
perfect pentru a servi bere clienţilor pe timp de epidemie. Chiar dacă nu are
inimă, pentru că este un robot. Nu are gură, nas, mâini, deci riscul de
contaminare este zero. Aşezat chiar la intrarea în bar,
maşinăria, care constă într-un braţ articulat dotat cu un cleşte, te poate
servi elegant cu o bere rece. Robotul a început "munca“ din 11 mai, când în
Spania, ţară care a înregistrat peste 27.700 de decese din cauza
coronavirusului, au început să fie relaxate măsurile de siguranţă.Robotul atrage şi curioşi, şi
clienţi, deşi barul nu are şanse să genereze încasări prea mari, având în
vedere că pe terasă este permis accesul a doar 12 clienţi. Iar unii nu sunt
deloc entuziasmaţi, reproşând lipsa contactului uman.